**ԵԶՐԱԿԱՑՈՒԹՅՈՒՆ**

Գրությամբ ներկայացված ՀՀ Երևան քաղաքի Կենտրոն վարչական շրջանի Աբովյան փողոցի հ. 7 հասցեում գտնվող Կոնստանտին Ստանիսլավսկու անվան ռուսական պետական դրամատիկական թատրոնի շենքի արտաքին պատին կից հասարակական նշանակության կցակառույց օբյեկտի կառուցման վերաբերյալ

Հայտնում ենք, որ Աբովյան փողոցի հ. 7 հասցեի շենքն ընդգրկված է Երևանի պատմության և մշակույթի անշարժ հուշարձանների պետական ցուցակում պետցուցիչ` 1.6.178.1.1., հանրապետական նշանակության որպես` «թատրոնի շենք, Կոնստանտին Ստանիսլավսկու անվան ռուսական դրամատիկական թատրոնը»: Այն կառուցվել է՝ 1932 թ. ճարտարապետներ՝ Կ. Հալաբյան, Մ. Մազմանյան, Գ. Քոչար: Վերակառուցվել է` 1972 թ. վերակառուցող ճարտարապետներ` Գ. Քոչար, Ս. Գրիգորյան, Ս. Քյուրքչյան նախագծով, բաղկացած է 3 վերգետնյա հարկերից:

Ներկայացված նախագծով Աբովյան 7/5 հասեում նախատեսվում է Աբովյան փողոցի հ. 7 հասցեի շենքի Հին Երևանցու փողոցի կողմի ճակատի ստորին հատվածի ներկայիս հենապատի փոխարեն պատի ողջ երկայնքով կառուցել միահարկ 2.40 մ լայնությամբ և փողոցի մայթի նիշից 4.8 մ բարձրությամբ միահարկ՝ պողպատե հիմնակմախքով, հարթ տանիքով կառույց:

Վերոգրյալ աշխատանքների իրականացման արդյունքում տեղի է ունենալու հուշարձանի (արտաքին տեսքի) փոփոխություն:

Նկատի ունենալով վերոգրյալը և հաշվի առնելով, որ Աբովյան փողոցի հ. 7 հասցեի շենքն ընդգրկված է Երևանի պատմության և մշակույթի անշարժ հուշարձանների պետական ցուցակում, որպես հանրապետական նշանակության հուշարձան` «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» ՀՀ օրենքի հոդված 21-ի համաձայն՝ հանրապետական նշանակություն ունեցող հուշարձանների փոփոխումը կատարվում է Հայաստանի Հանրապետության կառավարության թույլտվությամբ:

Համաձայն օրենքով սահմանված կարգի` Աբովյան փողոցի հ. 7 հասցեի թատրոնի շենքի փոփոխման և դրա արտաքին պատին կից՝ Աբովյա 7/5 հասցեում հասարակական նշանակության կցակառույց օբյեկտի էսքիզային նախագիծը քննարկվել է ՀՀ կրթության գիտության, մշակույթի և սպորտի նախարարության գիտամեթոդական խորհրդի 2019 թ. օգստոսի 9-ի N 7-րդ նիստում, որի որոշմամբ էսքիզային նախագծին տրվել է դրական եզրակացություն պայմանով, որ այն լրամշակվի՝ նիստում հնչած դիտողությունների համաձայն, իսկ հետո լրամշակված նախագիծը նախարարությունը համարել է ընդունելի:

ՀՀ կրթության, գիտության, մշակույթի և սպորտի նախարարությունը, հիմք ընդունելով գիտամեթոդական խորհրդի նիստի դրական եզրակացությունը, հուշարձանի փոփոխմանը՝ Աբովյան փողոցի հ. 7 հասցեում գտնվող հասարակական նշանակության շենքի արտաքին պատին կից՝ Աբովյան փողոցի հ. 7/5 հասցեում հասարակական նշանակության կցակառույց օբյեկտի կառուցման նախագծին տալիս է իր դրական եզրակացությունը:

ՊՄՀՊ վարչություն